ספרון בורוז

ספרון דומיניק בורוז (באנגלית: Saffron Dominique Burrows; נולדה ב-22 באוקטובר 1972) היא שחקנית ודוגמנית עבר אנגלייה. בורוז נולדה בלונדון, אנגליה, למשפחה פעילה פוליטית, שני הוריה הם סוציאליסטים. אביה הוא ארכיטקט ומורה ואמה, סוזי, היא מורה ופמיניסטית. בהיותה בת חמש עשרה גילתה אותה בט בולד סוכנת דוגמנות (בורוז מתנשאת לגובה של מטר ושמונים), והיא פתחה בקריירת דוגמנות מצליחה. הופעת הבכורה של בורוז הייתה בסרט "בשם האב" (1993). תפקידה המשמעותי הראשון היה כאשה האירית האמביציוזית בסרט "מעגל של חברים" (1995). לאחר מכן היא הופיעה ב- Hotel de Love (1996). ב-1997 שיחקה בקומדיה הרומנטית "חיי האהבה" לצד קארלה גוג'ינו. בשנת 1999, היא הופיעה בסרט המדע הבדיוני Wing Commander ובמותחן "ים כחול עמוק", כמו גם בסרט הניסיוני The Loss of Sexual Innocence. בשנה אחרי כן היא שיחקה בסרט "העלמה יוליה" ובקומדיה "טיימקוד" לצד סלמה הייק. ב-2001 היא שיחקה ב"אניגמה", וב"הפיתוי" לצד פיטר פצ'ינלי.. ב-2004 היא גילמה את דמותה של אנדרומַכָה בסרט עתיר התקציב "טרויה". בינואר 2005 היא יצרה את הדמות של ג'יני בפרימיירה העולמית של Earthly Paradise ב-Almeida Theatre,‏ וב-30 באוקטובר 2005 היא הופיעה על הבמה בתיאטרון אולד ויק בלונדון במחזה בן ה-24 שעות, Night Sky לצד כריסטופר אקלסטון, Bruno Langley, David Warner, Navin Chowdhry and David Baddiel. בורוז מגלמת את דמותה של עורכת הדין לוריין ולר בעונה הרביעית של הסדרה בוסטון ליגל של רשת ה־ABC מ-2007–2008. היא כיכבה לצד כריסטיאן סלייטר בסדרה של ה-NBC‏ "האויב הכי גרוע של עצמי" עד לביטולה. ב-2008 היא הופיעה בסרט העצמאי "הגיטרה", וזו הייתה הופעת הבכורה שלה בפסטיבל סאנדנס, ובאותה שנה גם שיחקה בסרט "הג'וב הבריטי". החל מ-30 במרץ 2010 היא מככבה כבלשית סרנה סטיבנס בסדרה חוק וסדר: כוונה פלילית, שם היא החליפה את ג'וליאן ניקולסון Julianne Nicholson; ששיחקה בתפקיד הבלשית מייגן ווילר עד לסיום העונה השמינית. בשנת 2012 כיכבה לצד רוב לאו במותחן הפוליטי "קרב סכינים" של הבמאי ביל גאטנטאג, ושיחקה בקומדיה "דירות קטנות" בכיכובו של מאט לוקאס. בשנת 2014 החלה לשחק בדרמה הקומית של פריים וידאו "מוצרט בג'ונגל" בתור סינת'יה טיילור, צ'לנית בתזמורת הסימפונית של ניו יורק, תפקיד אשר גילמה עד העונה הרביעית והאחרונה. גילמה את אמה המעורערת של לאב קווין בסדרת הטלוויזיה "את" המשודרת בנטפליקס. בורוז הייתה ידידה קרובה של הפוליטיקאי טוני בן (אנ'). היא גם סוציאליסטית ודיברה על הערצתה לפוליטיקאית הסוציאליסטית הצרפתית סגולן רויאל. היא הצטרפה לתנועה אנטי-גזענית בגיל 11 והייתה סגנית הנשיא של התנועה הלאומית לזכויות אדם National Civil Rights Movement.‏ היא גם התועמלנית של שוויון זכויות לאנשים מוגבלים disabled rights. בראיון שנתנה למגזין Film Unlimited בשנת 1999 גילתה בורוז שהיו לה מערכות יחסים עם נשים. במשך מספר שנים היא הייתה בקשר רומנטי עם במאי הסרטים מייק פיגיס, והיא כיכבה בכמה מסרטיו, בכללם Miss Julie – אחד מהסרטים הראשונים שהשתמשו בצילום בהרבה מצלמות, ובסרט מרובע המסך של פיגיס, Timecode. לאחר סיום מערכת היחסים עם פיגיס נקשר שמה רומנטית עם השחקנית פיונה שו. אף אחת מהשחקניות לא הגיבו על כך באופן פומבי. השתיים שיחקו יחדיו בהפקה של התיאטרון הלאומי The PowerBook.‏ מחזה שמבוסס על הרומן בעל אותו שם שכתבה ז'נט וינטרסון (Jeanette Winterson), שבו הן משחקות מאהבות. ב-2006 העיתון Independent on Sunday כלל את בורוז במקום ה-90 ברשימת הלהטב"ים המשפיעים ביותר בבריטניה. בראיון שנתן בן זוגה לשעבר אלן קמינג ב-2003 הוא אמר: אני באמת הייתי בר מזל שמערכת היחסים הראשון שהייתה לי אחרי (הגירושים שלי) הייתה עם ספרון, שהיא באמת אמפתית ואדם רחב אופקים. ושהיא עכשיו... כפי שאני בטוח שאתם יודעים... ובכן, היא משחקת בשתי הקבוצות. באוגוסט 2013 בורוז התחתנה עם הסופרת אליסון באליאן, לאחר שש שנות זוגיות. לזוג שני ילדים. מדיה וקבצים בנושא ספרון בורוז בוויקישיתוף ספרון בורוז, במסד הנתונים הקולנועיים IMDb (באנגלית) ספרון בורוז, באתר "אידיבי", מאגר הידע העברי לקולנוע ישראלי ועולמי ספרון בורוז, באתר AllMovie (באנגלית) ספרון בורוז, באתר Rotten Tomatoes (באנגלית) ספרון בורוז, באתר Metacritic (באנגלית) ספרון בורוז, במסד הנתונים הקולנועיים KinoPoisk (ברוסית) הביוגרפיה והפילמוגרפיה של ספרון בורוז ב-British Film Institute's Screenonline מאמרים שכתבה ספרון בורוז ב-New Statesman בריטניה ספרון בורוז אורחת אצל DJ KCRW BURROWS, Saffron BFI (British Film Institute) Film & TV Database Benn, Tony (2007-09-24). "Tony Benn's diaries: How dare the gossips say my 'friendship' with Natasha Kaplinsky is just platonic?" Daily Mail. Theater reviews: earthly Paradise "Breaking News - USA NETWORK KICKS OFF ACTION-PACKED SPRING LINEUP WITH NEW SEASONS OF LAW & ORDER: CRIMINAL INTENT AND IN PLAIN SIGHT - TheFutonCritic.com". See the numerous references to Burrows in Tony Benn's More Time for Politics: Diaries 2001-2007 (Hutchinson 2007). YouTube - Frost over the World - Saffron Burrows - 28 Mar 08 "Saffron Burrows Embraces Lesbian Relationships On-screen and Off",, AfterEllen.com, October 2003 "Mad About Saffron", Sydney Morning Herald, 15 May 2004 "A hint of Saffron", , The Observer, 5 May 2002 "The PowerBook" at the National Theatre "Gay Power: The pink list". Independent on Sunday. 2 July 2006. "Saffron Burrows Embraces Lesbian Relationships On-Screen and Off". After Ellen. October 2003. Law & Order's Saffron Burrows Gives Birth to a Baby Girl, E! Online, ‏28 בינואר 2017 (באנגלית)